proxectonos/corpus_dominio_legal_administrativo_tmp huggingface dataset:
23/04/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.59087. Obras de seguridade e peche. Concello de Ponteceso

Andrew Richard Ruiz de Valbuena Buzatu, solicita de Augas de Galicia por atoparse nas marxes do río s/d, a autorización de obras, na parcela de referencia catastral 0190205NH1809S0001HZ, no lugar de Petón, parroquia de Tella (Santo Eleuterio), Concello de Ponteceso (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.59087. As obras solicitadas consisten na execución dun muro mediante cachotería granítica; colocación dunha varanda de madeira e peche de parcela mediante muro de cachotería e travesas de madeira. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ponteceso ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 16 de abril de 2018 O xefe do servizo territorial Néstor Rodríguez Arias
23/04/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Corrección de erros. Resolución do 9 de febreiro de 2018 pola que se outorga a autorización administrativa de construción dunha instalación de distribución de enerxía eléctrica no concello de Arteixo (expediente IN407A 2012/47-1)

Consellería de Economía, Emprego e Industria Xefatura Territorial da Coruña Corrección de erros. Resolución do 9 de febreiro de 2018, da Xefatura Territorial da Coruña, pola que se outorga a autorización administrativa de construción dunha instalación de distribución de enerxía eléctrica no concello de Arteixo (expediente IN407A 2012/47-1). Advertido un erro na citada resolución, publicada no Diario Oficial de Galicia núm.52, do 14 de marzo de 2018, cómpre facer a seguinte corrección: Na páxina 15308, nos Antecedentes, onde di: “De conformidade co proxecto sectorial aprobado e en virtude do convenio subscrito entre Xestur A Coruña e Unión Fenosa Distribución, S. A. con data do 1 de xullo de 2001“, debe dicir: “De conformidade co proxecto sectorial aprobado e en virtude do convenio subscrito entre Xestur A Coruña e Unión Fenosa Distribución, S. A. con data do 1 de xullo de 2011“. A Coruña, 12 de abril de 2018. Isidoro Martínez Arca Xefe territorial da Coruña
23/04/2018 | Administración LocalMunicipal
A Laracha
Anuncio delegación específica voda

De conformidade co disposto no artigo 51 do Código Civil, nos artigos 21.3 e 23.4 da Lei 7/1985, de 2 de abril, reguladora das bases do réxime local, nos artigos 44 e 47 do Regulamento de organización, funcionamento e réxime xurídico das Corporacións Locais aprobado polo Real decreto 2568/1986, de 28 de novembro, no artigo 61.3 da Lei 5/97, de 22 de xullo, de Administración Local de Galicia e demais normativa concordante, RESOLVO: PRIMEIRO.- Delegar a favor de D. STEVEN MARTINEZ ECHEVARRIA AOMARI, 2º Tenente de Alcalde do Concello da Laracha, a atribución para autorizar a celebración dun matrimonio o día 20 de abril de 2018, ás 14:00 horas, na Casa Consistorial do Concello da Laracha. SEGUNDO.- Publicar esta resolución no Boletín Oficial da Provincia. TERCEIRO.- Comunicar a STEVEN MARTINEZ ECHEVARRIA AOMARI a presente resolución para o seu coñecemento e efectos. A Laracha, 17 de abril de 2018 O alcalde José Manuel López Varela
23/04/2018 | Administración LocalMunicipal
As Pontes de García Rodríguez
Xestión Tributaria
Exposición das matrículas de contribuíntes exentos e obrigados correspondentes ao exercicio de 2018

En cumprimento do disposto no RD 243/1995, de 17 de febreiro, polo que se dictan as normas para a xestión do Imposto sobre actividades económicas, exponse ao público a Matrícula de dito Imposto elaborada pola Administración Tributaria do Estado para o exercicio de 2018. Dita Matrícula estará exposta neste Concello, dende o 24 de abril de 2018 ao 15 de maio de 2018. Contra estas Matrículas, os interesados lexítimos, poderán interpor no prazo de 15 días, a contar dende o 16 de maio, o recurso de reposición potestativo previsto no RD 2244/79, do 7 de setembro, perante a Administración Tributaria do Estado ou interpor directamente recurso económico-administrativo perante o Tribunal Económico Rexional, igualmente no prazo de 15 días, sen que se poidan simultanear ambos recursos. A interposición do recurso de reposición ou da reclamación económico-administrativa, contra os datos incluídos nas Matrículas, non orixinará a suspensión do acto liquidatorio subseguinte dictado pola administración municipal. As Pontes de García Rodríguez, 18 de abril de 2018 O concelleiro delegado Antonio Alonso Román
23/04/2018 | Administración LocalMunicipal
A Coruña
Tesourería. Departamento de Recadación
Anuncio do período voluntario de ingreso do imposto sobre bens inmobles, exercicio 2018

Tesouraría Xeral ANUNCIO PERÍODO DE INGRESO EN VOLUNTARIA DO IMPOSTO SOBRE BENS INMOBLES, EXERCICIO 2018 Por Resolución da Concellaría da Área de Facenda e Administración, de data 7 de febreiro de 2018, estableceuse entre o 4 de maio e o 14 de setembro de 2018 o período de ingreso en voluntaria do seguinte tributo:  Imposto sobre Bens Inmobles Durante o devandito prazo os obrigados ao pagamento poderán satisfacer as súas débedas a través de Bancos e Caixas de Aforros, que teñan o carácter de Entidade Colaboradora, no seu horario de apertura ao público, ou na Caixa Municipal sita na r/ Franxa, 20, de 8.00 a 14.00 horas, agás sábados e festivos. Advertenza importante.–Débito por domiciliacións: En aplicación da Lei 16/2009 de servizos de pago, e do artigo 37.5 Ordenanza Xeral de Recadación Municipal publicada no BOP n.º 250, do 31 de decembro de 2015, o cargo na conta do importe dos recibos domiciliados farase o día 4 de xullo de 2018. ENTIDADES COLABORADORAS:  BANCO SANTANDER, SA  BANCO DE SABADELL, SA  CAIXABANK, SA  ABANCA CORPORACIÓN BANCARIA, SA  BANCO PASTOR, SA  BANCO BILBAO VIZCAYA ARGENTARIA, SA Transcorrido o período de cobramento en voluntaria sinalado, sen que se satisfixeran as débedas, iniciarase o procedemento de constrinximento de conformidade co disposto no artigo 69 e seguintes do Regulamento Xeral de Recadación, aprobado por Real Decreto 939/2005, do 29 de xullo, e 38 e seguintes da citada Ordenanza Xeral de Recadación Municipal, coas recargas previstas no artigo 28 da Lei 58/2003, do 17 de decembro, Xeral Tributaria, custas e demais conceptos que sexan esixibles. Este anuncio ten o carácter de notificación colectiva ó abeiro do artigo 102.3 da Lei Xeral Tributaria. Recórdase que para anos sucesivos poderá acollerse, previa petición, ao plan de pago personalizado, que permite pagar as débedas ata en 6 prazos e cun desconto do 3% nos impostos do IBI e IVTM. A Coruña, 13 de abril de 2018. A Concelleira da Área de Facenda e Administración María Eugenia Vieito Blanco
23/04/2018 | Administración LocalMunicipal
Sada
Secretaría
Listaxe definitiva de persoas admitidas e excluídas ao proceso selectivo para a provisión en propiedade dunha praza de arquitecto superior correspondente á OEP 2016

Rematado o prazo de emenda das solicitudes e/ou presentación de reclamacións contra a listaxe provisoria de persoas admitidas e excluídas do proceso selectivo para a provisión en propiedade mediante o procedemento de oposición, en quenda libre, dunha praza integrada na escala de administración especial subescala técnica, clase superior; denominación: arquitecto superior, consonte ao anuncio publicado no BOP da Coruña núm.235 do 13/12/2017. Polo Decreto da Alcaldía núm.735/2018, do 17 de abril, aprobouse a seguinte relación definitiva de persoas admitidas e excluídas: 2º A constitución do Tribunal Cualificador terá lugar o martes, día 15 de maio de 2018, ás 9.00h na Casa do Concello situada na Avda. do Porto núm.46 de Sada.3º. Convócase ás persoas aspirantes para a celebración do primeiro exercicio que terá lugar o día 15 de maio de 2018 ás 17.00 horas no salón de actos da Casa da Cultura municipal “Pintor Lloréns”, situada na Avda. do Porto s/n de Sada. Sen prexuízo de que por razóns de dispoñibilidade poida variar o espazo previsto para a súa celebración o que se anunciará con antelación suficiente no taboleiro, web e sede electrónica municipal. As persoas aspirantes acudirán provistos do seu DNI. A data de realización do resto dos exercicios publicarase no taboleiro de anuncios do concello, sen prexuízo de que se poida dar información a través da web municipal.4º. O Tribunal cualificador estará composto polos seguintes membros: Presidente: Juan Carlos Prado del Valle, xefe de planeamento e xestión urbanística Concello da Coruña Suplente: Jaime Presas Beneyto, interventor do Concello de Sada Secretario: Carlos Pérez González, técnico de administración xeral de urbanismo do Concello de Sada Suplente: Miguel Iglesias Martínez, oficial maior do Concello da Coruña Vogais: Titular: Marta Gómez Fernández, arquitecta do Concello de Pontedeume Suplente: Rosario Fernández Albalal-Ruiz, arquitecta da Xunta de Galicia Titular: María del Carmen Cid Castro, arquitecta do Concello da Coruña Suplente: Ana Debén Rodríguez, arquitecta do Concello da Coruña Titular: Fernanda Estefania Alducin Toucido, arquitecto do Concello de Carballo Suplente: José Manuel Botana Penas, arquitecto do Concello da Coruña Titular: Xosé Francisco Freire Corzo, xefe do servizo de Asistencia Técnica a Concellos da Deputación da Coruña Suplente: Maria Antonia Rifi Pipis, funcionario do corpo superior da Xunta de Galicia. O que se publica para xeral coñecemento. Sada, 18 de abril de 2018 A Alcaldesa acctal. (P. D. núm.713/2018, do 12 de abril) Ricardo Daniel Humaran Munguira
16/04/2018 | Administración LocalMunicipal
A Capela
Padrón de contribuíntes correspondente ao mes de marzo do exercicio 2018 da prestación do servizo de axuda no fogar

Por resolución da alcaldía nº 106/2018 do día 11 de abril, aprobouse o padrón de contribuíntes correspondente ao mes de marzo do exercicio 2018 da taxa de prestación do Servizo de Axuda no Fogar (Dependencia e libre concorrencia) e o período de pagamento en voluntaria. Así mesmo, sométese o mencionado padrón a información pública na Secretaría do Concello polo prazo de quince días, contados a partir da publicación do presente anuncio no Boletín Oficial da Provincia, a efectos de exame e reclamacións. A Capela, 11 de abril de 2018 O alcalde, Manuel Meizoso López
16/04/2018 | Administración LocalMunicipal
A Capela
Taxa pola subministración de auga potable, mantemento de contadores e de acometidas asi como o correspondente canon da auga da Xunta de Galicia e o período de pagamento en voluntaria

Por resolución da alcaldía nº 105 /2018 do día 11 de abril de 2018, aprobouse o padrón de contribuíntes correspondente ao 1º trimestre do exercicio 2018 da taxa pola subministración de auga potable, mantemento de contadores e de acometidas, así como o correspondente canon da auga da Xunta de Galicia e o período de pagamento en voluntaria. Segundo o establecido no artigo 49.7 do Decreto 136/2012, a falla de pagamento no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. Así mesmo, sométese o mencionado padrón a información pública na Secretaría do Concello polo prazo de quince días, contados a partir da publicación do presente anuncio no Boletín Oficial da Provincia, a efectos de exame e reclamacións. A Capela, 11de abril de 2018 O alcalde, Manuel Meizoso López
16/04/2018 | Administración LocalMunicipal
Noia
Administración Financeira. Intervención
Anuncio bases concurso de pintura ao aire libre Juan José Fernández Leiceaga “Sesé” 2018

-Faise público que por Resolución do Concelleiro Delegado número 2018-0797 apróbanse as bases reguladoras do “XI concurso de pintura “Juan José Fernández Leiceaga” (Sesé)”, que están ao público no taboleiro de edictos do Concello situado na rúa Rosalía de Castro núm.2 de Noia; onde se poderá consultar en horario de 8:00 a 15:00 horas de luns a venres. Todas as persoas interesadas poderán formular as alegacións ou suxestións que estimen pertinentes. Noia, a 11 de abril de 2018. O Concelleiro Delegado Asdo. José Saturnino Balderrábano Mayo
16/04/2018 | Administración LocalMunicipal
A Capela
Aprobación padrón contribuíntes mes de marzo 2018 da taxa pola prestación do servizo de ensino na escola municipal de música e o período de pagamento en voluntaria

Por resolución desta alcaldía número 108/2018, do día 11 de abril, aprobouse o padrón de contribuíntes correspondente ao mes de marzo do exercicio 2018 da taxa pola prestación do servizo de ensino na Escola Municipal de Música e o período de pagamento en voluntaria. Así mesmo, sométese o mencionado padrón a información pública na Secretaría do Concello polo prazo de quince días, contados a partir da publicación do presente anuncio no Boletín Oficial da Provincia, a efectos de exame e reclamacións. A Capela, 11 de abril de 2018 O alcalde Manuel Meizoso López
16/04/2018 | Administración LocalMunicipal
Betanzos
Anuncio derrogación Ordenanza fiscal número 20

Ao non presentarse reclamacións durante o prazo de exposición pública do acordo provisional do Pleno de data 30 de xaneiro de 2018, sobre a derrogación de ordenanza fiscal número 20, reguladora da taxa que rexe o estacionamento de vehículos de tracción mecánica nas vías públicas, queda elevado a definitivo o mencionado acordo plenario que derroga a ordenanza fiscal número 20, o que se fai público en cumprimento do disposto no artigo 17.4 do RDL 2/2004, de 5 de marzo, polo que que se aproba o texto refundico da lei reguladora das Facendas Locais e aos efectos da entrada en vigor. Betanzos, 10 de abril de 2018 O alcalde, Ramón García Vázquez
16/04/2018 | Administración LocalMunicipal
Santiso
Delegación das funcións da Alcaldía no 1º tenente de alcalde por ausencia

ASUNTO: DELEGACIÓN DAS FUNCIÓNS DA ALCALDÍA NO 1º TENENTE DE ALCALDE POR AUSENCIA DO 16 AO 18 DE ABRIL DE 2018 EXPEDIENTE: 2018/G003/000077 Por ausentarme do termo municipal de Santiso os días 16, 17 e 18 de abril de 2018, en conexión con actividades realizadas polo Concello, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real Decreto 2568/1986, do 28 de novembro (Regulamento de organización, funcionamento e réxime xurídico das entidades locais), no uso das atribucións que me outorga a lexislación do réxime local, RESOLVO: PRIMEIRO.- Delegar a totalidade das funcións da Alcaldía, por ausencia os días 16, 17 e 18 de abril de 2018, no 1º tenente de alcalde Fernando Suárez Cortiñas. No caso de nova vacante neste período, as referidas funcións pasarían automaticamente aos demais tenentes de alcalde, segundo a orde de nomeamento. No caso de que a miña reincorporación fose anticipada a presente delegación quedaría automaticamente revogada. SEGUNDO.- Non se poderán modificar os nomeamentos e delegacións realizadas por esta Alcaldía. No caso de resolucións de asuntos de certa entidade e transcendencia, o alcalde en funcións deberame comunicar dita circunstancia por vía telefónica ou por calquera outro medio dispoñible. TERCEIRO.- Notificar o presente decreto ao interesado, procedéndose a súa publicación no taboleiro de edictos municipal e no Boletín Oficial da Provincia, dándose conta ao Pleno do concello na primeira sesión que se celebre. En Santiso, a 11 de abril de 2018. O Alcalde-Presidente Manuel Adán López
16/04/2018 | Administración LocalMunicipal
Culleredo
Secretaría Xeral
Delegación da competencia para a celebración do matrimonio civil prevista para o día 07/04/2018, ás 13:30 horas

Por resolución ditada en data 2 de abril de 2018, o Sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación, Dona Marcelina Pilar Slaveykov Massaro, para a celebración do matrimonio civil entre Dona ARMANDINA DE LAIGLESIA ARAUS e Don JOSE ANTONI HORDILA MOUNTASSIR. o sábado, día 7 de abril de 2018, ás 13.30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 9 de abril de 2018 O alcalde-presidente José Ramón Rioboo Castro
16/04/2018 | Administración LocalMunicipal
Abegondo
Nomeamento arquitecto interino

ASUNTO: ANUNCIO NOMEAMENTO NO PROCEDEMENTO DE SELECCIÓN DUN ARQUITECTO INTERINO DO CONCELLO DE ABEGONDO EXPEDIENTE: 2018/G003/000188 Por Resolución de Alcaldía núm.172/2018 de data 05.04.2018 unha vez concluído o procedemento de selección para cubrir unha praza de arquitecto vacante no Concello de Abegondo en réxime de interinidade, mediante o sistema de Concurso oposición efectuouse o nomeamento de: — Antonia Francisca Manrrique Maojo NIF XXXXXXXXX. O que se fai público aos efectos do artigo 60 da Lei 2/2015, de 29 de abril, do Emprego Público de Galicia e 25.2 do Regulamento Xeral de Ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado, aprobado polo Real Decreto 364/1995, de 10 de marzo. Abegondo, 05.04.2018 O alcalde José Antonio Santiso Miramontes
16/04/2018 | Administración LocalMunicipal
Tordoia
Delegación de alcaldía Tordoia

Por me ausentar do termo municipal ente os días 12 e 22 de abril de 2018, ámbolos dous inclusive, en virtude das facultades que me confiren os artigos 63 da Lei 5/1997, de administración local de Galicia, 23.3 da Lei 7/85, do 2 de abril, reguladora das bases de réxime local, e 43.3 do Regulamento de organización, funcionamento e réxime xurídico das entidades locais do 28 de novembro de 1986. No uso das atribucións que me outorga a lexislación do réxime local, RESOLVO: Primeiro: que me substitúa a 1º tenente de alcalde, dona INES SANTOS PEREIRO, na titularidade das funcións correspondentes á Alcaldía, durante a miña ausencia da localidade do día 12 ao 22 de abril de 2018, ambos os dous incluídos. Segundo: notificarlle ao interesado esta Resolución. Terceiro: o presente decreto producirá efectos a partir do día seguinte ao da data, sen prexuízo da súa publicación no Boletín Oficial da Provincia, en virtude do que dispón o artigo 44.2 do R. O. F., dando conta ao Pleno na primeira sesión que este celebre. No non previsto nesta resolución, rexerá o disposto na Lei 7/85, do 2 de abril, reguladora das bases de réxime local e no Regulamento de organización, funcionamento e réxime xurídico das entidades locais, do 28 de novembro de 1986, no marco das regras que para o réxime de delegacións se establecen nas citadas normas. Mándao e asínao o señor alcalde en Tordoia a dez de abril de dous mil dezaoito. O alcalde Antonio Pereiro Liñares
16/04/2018 | Administración LocalMunicipal
Zas
Anuncio aprobación inicial orzamento 2018

Aprobado inicialmente polo Pleno da Corporación, na sesión ordinaria de data 13 de Abril de 2018, o Orzamento Xeral para o exercicio 2018 xunto cos seus anexos, as bases de execución do orzamento e a plantilla de persoal para dito exercicio, en cumprimento do disposto no artigo 169 do Texto Refundido da Lei Reguladora de Facendas Locais, aprobado polo Real Decreto Lexislativo 2/2004, de 5 de marzo, e disposicións concordantes exponse ao público, por plazo de quince días hábiles a contar dende o seguinte á inserción do presente anuncio no Boletín Oficial da Provincia, a fin de que durante o mesmo poidan formularse as reclamacións que se consideren pertinentes, ante o Pleno da Corporación. En Zas, a 13 de abril de 2018, O Alcalde, Asdo.- Manuel Muíño Espasandín
16/04/2018 | Administración LocalMunicipal
Ribeira
Padrón e lista cobratoria do prezo público pola prestación de servizos e realización de actividades da oficina municipal de deportes e da taxa polo uso de instalacións deportivas municipais do mes de abril de 2018

Por Decreto de Alcaldía, de data de hoxe aprobáronse as liquidacións correspondentes a: Padrón e lista cobratoria do prezo público pola prestación de servizos e realización de actividades da oficina municipal de deportes e da taxa polo uso de instalacións deportivas municipais do mes de abril de 2018 e do prezo público de deportes de actividades parroquiais do mes de marzo de 2018. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 10 de abril de 2018 ao 11 de xuño de 2018, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, a 9 de abril de 2018 O alcalde, Manuel Ruiz Rivas.
16/04/2018 | Administración LocalMunicipal
Vimianzo
Anuncio de cobranza

Con data 10/04/2018 por esta Alcaldía apróbase inicialmente o PADRÓN DOS POSTOS DO MERCADILLO DOS XOVES DO PERÍODO 1º TRIMESTRE DO ANO 2018 co seguinte detalle: 1º Trimestre do ano 2018 (90 recibos por importe total de 5.703,80 euros). O Padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no BOLETÍN OFICIAL DA PROVINCIA deste Concello, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ao Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ó remate da exposición ó público da Listaxe de usuarios. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 20 de abril de 2018 ata o día 20 de xuño de 2018. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. Vimianzo, a 11 de abril de 2018 O alcalde Manuel Antelo Pazos
27/04/2018 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestruturas
Servizo Provincial da Coruña
Convocatoria levantamento actas de ocupación -trámite de urxencia-, dos bens e dereitos afectados pola construcción do itinerario peonil e ciclista na AC-116. Treito: Río do Pozo-AC-114. Pq.4+120-6+500, clave AC/16/061.06 en Narón

En cumprimento do disposto no artigo 49 do Regulamento de Expropiación Forzosa de 26 de Abril de 1957, este Servizo resolveu proceder a efectuar o pagamento dos depósitos previos e indemnizacións por rápida ocupación correspondentes a expedientes de expropiación forzosa instruídos para o termo municipal de Narón, con motivo das obras de “Proxecto de construción do itinerario peonil e ciclista na AC-116. Treito: Río do Pozo-AC-114. PQ 4+120-6+500, de clave AC/16/061.06, no concello de Narón”, ós propietarios das fincas cuxa relación figura exposta no taboleiro de anuncios do concello referido, que se efectuará próximamente mediante transferencia bancaria. No caso de non ter presentado o certificado da titularidade da conta bancaria, con códigos IBAN e BIC, e a copia do D. N. I., consignarase o importe na Caixa Xeral de Depósitos conforme o disposto no artigo 51 do Regulamento de expropiación forzosa do 26 de abril de 1957. En cumprimento do artigo 55 do Regulamento de Expropiación Forzosa do 26 de abril de 1957 se convoca ao acto de formalización das actas de ocupación terá lugar: Concello: Narón Lugar: Sala de prensa ( entrechán casa do Concello) Data: 05 de xuño de 2018 Hora: De 10:00 a 13:00 horas O presente acordo faise público, para xeral coñecemento, advertindo aos titulares que na acta figurarán os donos da cousa ou titulares do dereito expropiado, non admitíndose representación senón por medio de poder debidamente autorizado (notarial, xudicial ou do consulado), xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co Documento Nacional de Identidade. De conformidade co artigo 44 da Lei 39/2015, do 1 de outubro, do procedemento administrativo común das administracións públicas, publicarase o anuncio no Boletín Oficial do Estado, o que servirá de notificación aos propietarios descoñecidos e dos que se ignore o lugar de notificación, ou ben se, tentada esta, non se puidese practicar. A Coruña a, 16 de abril de 2018 Documento asinado electrónicamente O xefe do servizo provincial Jian Virciu Aymi.
27/04/2018 | Administración LocalConsorcios
Consorcio Provincial Contra Incendios e Salvamento da Coruña
Aprobación inicial expediente núm.1/18 (PL) de modificación de créditos do orzamento 2018 (SC/CE)

Mediante o presente ponse en público coñecemento aos efectos que se indicará que o Pleno do Consorcio Provincial Contra Incendios e Salvamento da Coruña, en sesión realizada o día 9 de abril de 2018, aprobou inicialmente o expediente de Modificación de Créditos M. C. 01/18 (PL) sobre o Orzamento de 2018, de créditos extraordinarios por importe de 1.580.655,66€ e suplemento de crédito por importe de 127.409,14€ financiados, na súa totalidade, por conta do remanente de tesourería para gastos xerais procedente da Liquidación do Orzamento de 2017; polo que tal e como prevé o art.177.2 do Texto refundido da Lei reguladora das Facendas Locais aprobado polo Real Decreto Lexislativo 2/2004, de 5 de marzo, dito expediente queda de manifesto na secretaría-intervención desta Entidade, para que durante o prazo de quince días hábiles (contados desde o primeiro, tamén hábil, seguinte ao da presente publicación), poida examinarse e, no seu caso, presentarse polos interesados as reclamacións que estimen oportunas de conformidade co prevido, a eses efectos, polo art.170 do indicado texto legal. O citado acordo de aprobación inicial quedará elevado automaticamente a definitivo de non se presentar reclamacións, entrando en vigor coa publicación á que fai referencia o art.169.3 do citado Texto legal. Caso de presentarse reclamacións, resolveranse no prazo dun mes polo pleno desta Entidade, procedéndose, de seguido á indicada publicación. Carballo, 11 de abril de 2018.- O presidente, Asdo.: Valentín González Formoso
27/04/2018 | Administración LocalMunicipal
Carballo
Anuncio da aprobacion do prezo do bono para o programa Primavera enDanza

ANUNCIO DA APROBACIÓN DO PREZO DO BONO PARA O PROGRAMA PRIMAVERA ENDANZA 2018 Por acordo da Xunta de Goberno Local, do 9 de abril 2018, aprobouse o programa de Primavera enDanza 2018 a posta á venda dun bono para estes espectáculos, que se publica para xeral coñecemento: – Aprobar a posta á venda dun bono a un prezo ordinario de 21 € e a un prezo reducido de 15 € para os colectivos nomeados no Acordo de Prezos Públicos de espectáculos organizados polo concello no Pazo da Cultura 2018, válido para asistir aos seis espectáculos de danza dirixidos a adultos (Unha conferencia bailada. Tendencias Actuais, Hollywood, Toda a beleza do mundo, Now e Si pudiera hablar de esto no haría esto) e público familiar (Vuelos) e á representación de Divinas Palabras do Centro Dramático Galego. Establécese este bono en base ao acordado no punto Cuarto do Acordo de Aprobación de Prezos Públicos para espectáculos do Pazo da Cultura 2018 aprobado na Xunta de Goberno Local do 29 de xaneiro de 2018, polo que se aproba a posibilidade de ofertar bonos para asistir a todos ou a maior parte dos espectáculos dun determinado ciclo cun prezo reducido que como máximo suporá un desconto do 40% (punto Cuarto). Poñeranse á venda un máximo de 75 bonos. Carballo, 18 de abril de 2018. Elias Andres Serafi Bekkal do Concello de Carballo
27/04/2018 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestruturas
Servizo Provincial da Coruña
Convocatoria levantamento actas de ocupación -trámite de urxencia-, dos bens e dereitos afectados pola construcción do itinerario peonil e ciclista na AC-543, treito A Barcia-Roxos (p. q. 1+800-4+150), clave AC/16/089.06, en Santiago de Compostela

En cumprimento do disposto no artigo 49 do Regulamento de Expropiación Forzosa de 26 de abril de 1957, este servizo resolveu proceder a efectuar o pagamento dos depósitos previos e indemnizacións por rápida ocupación correspondentes a expedientes de expropiación forzosa instruídos para o termo municipal de Santiago de Compostela con motivo das obras do “proxecto de construción itinerario peonil e ciclista na AC-543, treito A Barcia-Roxos (punto quilométrico 1+800-4+150) no concello de Santiago de Compostela (clave AC/16/089.06)”, aos propietarios das fincas cuxa relación figura exposta no taboleiro de anuncios do concello referido, que se efectuará próximamente mediante transferencia bancaria. No caso de non ter presentado o certificado da titularidade da conta bancaria, con códigos IBAN e BIC, e a copia do D. N. I., consignarase o importe na Caixa Xeral de Depósitos conforme o disposto no artigo 51 do Regulamento de expropiación forzosa do 26 de abril de 1957. En cumprimento do artigo 55 do Regulamento de Expropiación Forzosa do 26 de abril de 1957 se convoca ao acto de formalización das actas de ocupación o cal terá lugar: Concello: Santiago de Compostela Lugar: local sociocultural de Villestro Data: 30 de maio de 2018, das dez ás doce horas No mesmo acto ofertaranse aos propietarios as valoracións establecidas pola Administración para cada unha das fincas en concepto de mutuo acordo. O presente acordo faise público, para xeral coñecemento, advertindo aos titulares que na acta figurarán os donos da cousa ou titulares do dereito expropiado, non admitíndose representación senón por medio de poder debidamente autorizado (notarial, xudicial ou do consulado), xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co Documento Nacional de Identidade. De conformidade co artigo 44 da Lei 39/2015, do 1 de outubro, do procedemento administrativo común das administracións públicas, publicarase o anuncio no Boletín Oficial do Estado, o que servirá de notificación aos propietarios descoñecidos e dos que se ignore o lugar de notificación, ou ben se, tentada esta, non se puidese practicar. A Coruña a, 16 de abril de 2018 documento asinado electrónicamente Felipe de la Vega Gándaras Xefe do Servizo Provincial da Coruña
27/04/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.61973. Edificio de vivendas. Concello de Abegondo

Lucia Trinidad Adrian Fernando Hoz Villarubia, solicita de Augas de Galicia por atoparse nas marxes do río da Brea, a autorización de obras, na parcela de referencia catastral: 7866911NH5876N0001IG, no lugar de San Marcos, parroquia de Abegondo (Santaia), Concello de Abegondo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.61973. As obras solicitadas consisten na construción dun edificio de PB+I para uso terciario e unha planta soto, e cinco vivendas unifamiliar encostadas en medianeira de PB+II cunha planta soto. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Abegondo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 20 de abril de 2018 O xefe do servizo territorial Néstor Rodríguez Arias
27/04/2018 | Administración LocalMunicipal
Oza-Cesuras
Exposición pública do padrón da taxa por subministración de auga do 4º trimestre de 2017 (ámbito territorial correspondente ao antigo Concello de Cesuras)

ÓRGANO E DATA DE APROBACIÓN: Xunta de Goberno Local, sesión do 20 de abril de 2017. NORMATIVA REGULADORA E EFECTOS: Artigo 102 e concordantes da Lei Xeral Tributaria e advertencia establecida no artigo 49.7 do Decreto 136/2012, de 31 de maio, polo que se aproba o Regulamento do canon da agua e do coeficiente de verquido a sistemas públicos de depuración de augas residuais. No relativo ao canon da auga, a falta de pago no período voluntario suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. PRAZO DE EXPOSICIÓN: 15 días. Oza-Cesuras, 23 de abril de 2017. O ALCALDE, Asdo.- José Pablo González Cacheiro.
27/04/2018 | Administración LocalMunicipal
Neda
Exposición pública padrón axuda no fogar marzo

Por acordo da Xunta de Goberno de 23 de abril do 2018, aprobáronse os padróns fiscais rrespondentes ao mes de marzo do 2018 de SAF a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 15 DIAS, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante a Alcaldía. Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. Recursos: Contra as débedas consignadas no padrón contributivo e notificadas colectivamente mediante o presente anuncio, os interesados poderán interpor os seguintes recursos: -Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideren oportuno. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Vila de Neda a 23 de abril do 2018 O alcalde, Angel Alvariño Saavedra
27/04/2018 | Administración LocalMunicipal
Cedeira
Anuncio de delegación na Deputación da recadación de taxas pola utilización privativa ou aproveitamentos especiais do dominio público local

ANUNCIO DELEGACIÓN NA DEPUTACIÓN PROVINCIAL DE COMPETENCIAS DE RECADACIÓN VOLUNTARIA E EXECUTIVA DAS TAXAS POLA UTILIZACIÓN PRIVATIVA OU APROVEITAMENTOS ESPECIAIS DO DOMINIO PÚBLICO LOCAL Na sesión plenaria de data 31 de xaneiro de 2018, adoptouse o acordo provisional de delegación de competencias de recadación voluntaria e executiva das taxas pola utilización privativa ou aproveitamentos especiais do dominio público local. No Boletín Oficial da Provincia número 30, do 12 de febreiro de 2018, publicouse o preceptivo anuncio de exposición pública, dando un prazo de 30 días hábiles para presentar alegacións e advertindo que en ausencia de alegacións, o acordo elevaríase a definitivo. Figura no expediente certificación da Secretaría municipal de ausencia de presentación de alegacións contra o referido expediente, polo que o acordo provisional foi declarado definitivamente aprobado. Unha vez efectuada a tramitación correspondente, procede dar publicidade do texto íntegro do acordo para xeral coñecemento, nos termos que se transcriben a continuación: Primeiro. –Aprobar definitivamente a delegación polo Concello de Cedeira na Deputación Provincial da Coruña da recadación voluntaria e executiva das seguintes taxas: – Taxa por Ocupación de terreos de Uso Público con Mesas e Cadeiras e outros elementos análogos con finalidade lucrativa. – Taxa polo aproveitamento especial ou utilización privativa do dominio público local. Segundo. –O exercicio das competencias delegadas levarase a cabo nos termos establecidos nas Bases para a prestación dos Servizos Tributarios aos Concellos da Provincia, aprobadas pola Deputación Provincial da Coruña. O alcalde, Pablo Diego Moreda Gil Cedeira, 24 de abril de 2018.
27/04/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 20 de abril de 2018, da Xefatura Territorial da Coruña, que sinala data para o pagamento do prezo xusto por expropiación, no concello de Cabana de Bergantiños (expediente IN407A 2014/109-1)

De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta xefatura territorial acorda sinalar o día 26 de xuño de 2018, a partir das 11:00 horas, para que o pagador da entidade beneficiaria Unión Fenosa Distribución, SA, proceda nas oficinas da casa consistorial do concello de Cabana de Bergantiños, ao pagamento do prezo xusto e xuros, por expropiación e imposición de servidumes de paso da instalación eléctrica denominada LMT, CT, RBT Fontefría, no concello de Cabana de Bergantiños, (expediente IN407A 2014/109-1), ás persoas propostas como propietarias ou titulares de dereitos sobre as fincas afectadas, ás que igualmente se lles dirixirá notificación individual ao efecto. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 20 de abril de 2018 Isidoro Martínez Arca Xefe Territorial da Coruña
27/04/2018 | Administración LocalMunicipal
Arteixo
Contratación, Bens e Patrimonio
Modificación da composición da mesa de contratación permanente do concello de Arteixo para os procedementos de contratación de competencia plenaria nos que a Xunta de Goberno Local actúa como órgano de contratación por delegación

O Pleno da Corporación en sesión ordinaria celebrada o día 28 de marzo de 2018, aprobou a MODIFICACIÓN DA COMPOSICIÓN DA MESA DE CONTRATACIÓN PERMANENTE DO CONCELLO DE ARTEIXO PARA OS PROCEDEMENTOS DE CONTRATACIÓN DE COMPETENCIA PLENARIA NOS QUE A XUNTA DE GOBERNO LOCAL ACTUA COMO ÓRGANO DE CONTRATACIÓN POR DELEGACIÓN de acordo co seguinte detalle: PRIMEIRO: Modificar o acordo adoptado pola Xunta de Goberno Local en sesión ordinaria de data 29 de marzo de 2017 sobre a composición da Mesa de Contratación Permanente para todos os procedementos de contratación que sexan competencia plenaria nos que a xunta de goberno local actúa como órgano de contratación por delegación. SEGUNDO.- Designar aos seguintes integrantes da mesa de contratación permanente para todos os procedementos de contratación de competencia plenaria nos que a Xunta de Goberno Local actúa como órgano de contratación por delegación: PRESIDENTE: – Titular: José Ramón Amado de la Fuente, Concelleiro de Obras e Servizos Municipais. – Suplentes: – 1º Suplente: José María Sánchez Novo, Concelleiro de Persoal e Réxime Interior. – 2º suplente: Celina Varela Suárez, Concelleira de Relacións coa Comunidade Educativa VOCAIS: – Titular: Secretaria Xeral do Concello de Arteixo. – Suplente: – Pablo Seoane Cancelo, Xefe de Área de Servizos Xerais – Titular: Interventor/a do Concello de Arteixo. – Suplente: – Viceinterventor/a do Concello de Arteixo – Titular: Un funcionario de carreira competente por razón da materia – Titular: Ana Bello Vázquez, Concelleira de Cultura e Festas – Suplentes: – 1º Suplente: Purificación Zás Rodríguez, Concelleira de Deportes – 2º Suplente: Josefa Zás Suárez, Concelleira de Maiores, Centros e Actividades sociais SECRETARIO: – Titular: D. Pablo Seoane Cancelo, Xefe de Área de Servizos Xerais – Suplentes: – 1º Suplente: Dª. Carmen del Río Rodríguez, Técnico de Administración Xeral – 2º Suplente: Dª. Elena Villafañe Verdejo, Letrada do Concello de Arteixo – 3º Suplente: Dª. Ana Vázquez Fernández, Técnico de Administración Xeral Arteixo 23 de abril de 2018 Asdo.: José Ramón Amado de la Fuente CONCELLEIRO DE OBRAS E SERVIZOS MUNICIPAIS Por delegación, Decreto nº: 1336/2015
27/04/2018 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestruturas
Servizo Provincial da Coruña
Convocatoria levantamento actas de ocupación -trámite de urxencia-, dos bens e dereitos afectados polo “Proxecto de construción Reforma da intersección do P. Q. 21+900 da AC-840 (Curtis), de clave AC/16/230.10 en Curtis”

En cumprimento do disposto no artigo 49 do Regulamento de Expropiación Forzosa de 26 de Abril de 1957, este Servizo resolveu proceder a efectuar o pagamento dos Depósitos Previos e Indemnizacións por rápida ocupación correspondentes a expedientes de expropiación forzosa instruídos para o termo municipal de Curtis, con motivo das obras de “Proxecto de construción Reforma da intersección do P. Q. 21+900 da AC-840 (Curtis), de clave AC/16/230.10 no Concello de Curtis”, ós propietarios das fincas cuxa relación figura exposta no taboleiro de anuncios do concello referido. En cumprimento do artigo 55 do Regulamento de Expropiación Forzosa do 26 de abril de 1957 se convoca ao acto de formalización das actas de ocupación que terá lugar: Concello: Curtis Lugar: Oficina municipal do recinto ferial (rúa Emilia Pardo Bazán s/n) Data: 16 de maio de 2018 Hora: De 10:00 a 11:00 horas O presente acordo faise público, para xeral coñecemento, advertindo aos titulares que na acta figurarán os donos da cousa ou titulares do dereito expropiado, non admitíndose representación senón por medio de poder debidamente autorizado (notarial, xudicial ou do consulado), xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co Documento Nacional de Identidade. De conformidade co artigo 44 da Lei 39/2015, do 1 de outubro, do procedemento administrativo común das administracións públicas, publicarase o anuncio no Boletín Oficial do Estado, o que servirá de notificación aos propietarios descoñecidos e dos que se ignore o lugar de notificación, ou ben se, tentada esta, non se puidese practicar. A Coruña a, 19 de marzo de 2018. Documento asinado electrónicamente Caridad Isabel Tovias Diaz Mingo. Xefe do Servizo Provincial da Coruña